**Rīgas domes izglītības, kultūras un sporta departamenta**

**atklāts konkurss**

**“Elektroniskā žurnāla informācijas sistēmas pakalpojumi**

**Rīgas domes Izglītības, kultūras un sporta departamenta padotībā esošo**

**pirmsskolas izglītības iestāžu vajadzībām”**

(Iepirkuma identifikācijas Nr.RD IKSD 2021/3)

**ZIŅOJUMS**

Rīgā, 30.03.2022.

|  |  |
| --- | --- |
| Pasūtītājs | Rīgas domes Izglītības, kultūras un sporta departaments (turpmāk – Departaments) (adrese: Krišjāņa Valdemāra ielā 5, Rīgā, LV-1010, RD iestādes kods: 210) ir Rīgas pilsētas pašvaldības (adrese: Rātslaukums 1, Rīga, LV-1050, NMR kods: 90011524360, PVN reģ.Nr.: LV90011524360) struktūrvienība.  Atbilstoši Publisko iepirkumu likuma 17. panta regulējumam Rīgas domes Izglītības, kultūras un sporta departaments kā centralizēta iepirkumu institūcija veic iepirkuma procedūru padotībā esošo izglītības iestāžu vajadzībām. |
| Iepirkuma identifikācijas numurs | RD IKSD 2021/3 |
| Iepirkuma procedūras veids | Atklāts konkurss atbilstoši Publisko iepirkumu likuma (turpmāk – PIL) 8.panta pirmās daļas 1.punktam |
| Iepirkuma līguma priekšmets | Iepirkuma priekšmets: elektroniskā žurnāla informācijas sistēmas pakalpojumi Departamenta padotībā esošo pirmsskolas izglītības iestāžu vajadzībām (turpmāk – Pakalpojums) saskaņā ar Iepirkuma nolikumā un tā pielikumos noteiktajām prasībām (turpmāk – Nolikums).  Iepirkuma priekšmets nav sadalīts iepirkuma priekšmeta daļās.  Iepirkuma nomenklatūra CPV galvenais kods: 72212190-7 (Izglītības programmatūras izstrādes pakalpojumi) vai 48190000-6 (Izglītības programmatūras pakotne). |
| Datums, kad paziņojums par līgumu un iepriekšējais informatīvais paziņojums, ja tāds ir izmantots, publicēts Eiropas Savienības Oficiālajā Vēstnesī (ja attiecināms) un Iepirkumu uzraudzības biroja tīmekļvietnē | 12.02.2022.  [Iepirkumu uzraudzības birojs (iub.gov.lv)](https://pvs.iub.gov.lv/show/684627)  15.02.2022.  <https://ted.europa.eu/udl?uri=TED:NOTICE:82247-2022:TEXT:LV:HTML&src=0> |
| Iepirkuma komisijas sastāvs un tās izveidošanas pamatojums, iepirkuma procedūras dokumentu sagatavotāji un pieaicinātie eksperti | Iepirkuma komisijas, kas izveidota ar Rīgas domes izglītības, kultūras un sporta departamenta 04.03.2021. rīkojumu Nr.DIKS-21-164-rs „Par iepirkuma komisijas izveidi elektroniskā žurnāla informācijas sistēmas iepirkuma veikšanai” (turpmāk – Komisija), sastāvs:  Komisijas priekšsēdētāja: Kristīne Graudumniece;  Komisijas priekšsēdētāja vietniece: Inese Liepa;  Komisijas locekļi: Anastasija Goļatkina, Iveta Nagla, Marija Meirupska. |
| Piedāvājumu iesniegšanas termiņš | līdz 21.03.2022. plkst. 10.00 |
| Piedāvājumu atvēršanas vieta, datums un laiks | Valsts informācijas sistēmas e-konkursu apakšsistēmas tīmekļvietnē www.eis.gov.lv 07.10.2021., plkst.10.00 |
| To piegādātāju nosaukumi, kuri ir iesnieguši piedāvājumus, kā arī piedāvātās cenas | |

|  |  |  |
| --- | --- | --- |
| **Pretendents** | **Iesniegšanas datums un laiks** | **Līgumcena 60 mēnešos bez PVN** |
| "Edukas Latvia" SIA | 21.03.2022 plkst. 09:41 | EUR 331668.00 |
| Piegādātāju apvienība SIA “Corporate Systems” un SIA “Izglītības sistēmas” | 18.03.2022 plkst. 15:26 | EUR 350691.60 |

|  |
| --- |
| Tā pretendenta nosaukums, kuram piešķirtas iepirkuma līguma slēgšanas tiesības, piedāvātā līgumcena, kā arī piedāvājumu izvērtēšanas kopsavilkums un piedāvājuma izvēles pamatojums |

Iepirkuma komisija 29.03.2022. sēdē (protokols Nr. 8) pieņēma lēmumu **piešķirt Iepirkuma līguma slēgšanas tiesības Piegādātāju apvienībai, kuru veido SIA “Corporate Systems” un SIA “Izglītības sistēmas”, ar 60 mēnešu kopējo līgumcenu 350691,60 EUR bez pievienotā vērtības nodokļa** (turpmāk – PVN) (cena par 1 iestādi, kas īsteno pirmsskolas izglītības programmu, mēnesī 35,21 EUR bez PVN; par 166 iestādēm kopā 1 mēnesī 5844,86 EUR bez PVN; kopā 12 mēnešos 70138,32 EUR bez PVN) uz 60 mēnešiem, skaitot no pakalpojuma sniegšanas uzsākšanas dienas vai līdz līgumcenas sasniegšanai.

Atbilstoši Nolikuma 11.9. punktam Komisija piešķir Līguma slēgšanas tiesības pretendentam, kura iesniegtais piedāvājums atbilst visām Nolikumā noteiktajām prasībām un, kurš nav izslēdzams no dalības Iepirkumā saskaņā ar PIL 42. pantu un Starptautisko un Latvijas Republikas nacionālo sankciju likuma 11.1 panta noteikto regulējumu.

Komisija no visiem Nolikuma prasībām atbilstošiem piedāvājumiem izvēlas saimnieciski visizdevīgāko piedāvājumu saskaņā ar Nolikuma 11.6. punktā noteiktajiem kritērijiem.

Zemāk apkopots Komisijas locekļu individuālais vērtējums, kas atbilst Komisijas eksperta 29.03.2022. atzinumam, **par Piegādātāju apvienības, kuru veido SIA “Corporate Systems” un SIA “Izglītības sistēmas”, piedāvājuma novērtējumu**:

|  |  |  |  |
| --- | --- | --- | --- |
| Nr. | Kritērijs | Maksimālais  punktu skaits | Piešķiramais punktu skaits |
| 11.6.1. | Piedāvātā nomas maksa. Punkti kritērijā tiek piešķirti, zemāko piedāvāto līgumcenu (Finanšu piedāvājuma pozīcija „kopā 60 mēnešos bez PVN, EUR”) dalot ar vērtējamā piedāvājuma līgumcenu un reizinot ar punktu skaitu par kritēriju. | **60** | **60** |
| 11.6.2. | Piedāvātā izmaiņu pieprasījumu realizācijas stundas likme. Punktu kritērijā tiek piešķirti, dalot zemāko piedāvāto stundas likmi (Finanšu piedāvājuma pozīcija „Piedāvātā stundas likme” ar vērtējamā piedāvājuma stundas likmi un reizinot ar punktu skaitu par kritēriju. | **20** | **20** |
| 11.6.3. | Programmatūras papildus iespējas, kas pārsniedz obligātās prasības: | **15** |  |
| 11.6.3.1. | Koplietošanas mapes; | 5 | 5 |
| 11.6.3.2. | Galerija; | 5 | 5 |
| 11.6.3.3. | Pedagogu darba grafiki . | 5 | 5 |
| 11.6.4. | Serveru noslodze (tiek piešķirts atbilstošais vērtējums, vērtējums nesummējas): | **3** |  |
| 11.6.4.1. | Paredzamā gada vidējā serveru noslodze pārsniedz 70%; | 3 | X |
| 11.6.4.2. | Paredzamā gada vidējā serveru noslodze ir no 40% līdz 70% (neieskaitot); | 2,5 | 2,5 |
| 11.6.4.3. | Paredzamā gada vidējā serveru noslodze ir no 25% līdz 40% (neieskaitot); | 1,5 | X |
| 11.6.4.4. | Paredzamā gada vidējā serveru noslodze ir līdz 25%. | 0 | X |
| 11.6.5. | Atjaunojamās enerģijas īpatsvars. Pretendentam ar visaugstāko atjaunojamās enerģijas īpatsvaru piešķir 2 punktus. Pārējiem pretendentiem punkti tiek piešķirti, vērtējamā piedāvājuma atjaunojamās enerģijas īpatsvaru dalot ar augstāko atjaunojamās enerģijas īpatsvaru un reizinot ar punktu skaitu par kritēriju. Pretendentam, kurš neizmanto atjaunojamo enerģiju, punkti šajā kritērijā netiek piešķirti | **2** | **2** |
|  | **KOPĀ:** | 100 | 99,5 |

|  |  |
| --- | --- |
| Informācija (ja tā ir zināma) par to iepirkuma līguma daļu, kuru izraudzītais pretendents plānojis nodot apakšuzņēmējiem, kā arī apakšuzņēmēju nosaukumi; | Nav plānojis |

|  |
| --- |
| Pamatojums lēmumam par katru noraidīto pretendentu, kā arī par katru iepirkuma procedūras dokumentiem neatbilstošu piedāvājumu |

|  |  |
| --- | --- |
| **Nolikuma prasības:** | **"Edukas Latvia" SIA** |
| 9.9. Pretendents **vienlaicīgi ar citiem Nolikumā paredzētajiem piedāvājuma dokumentiem** iesniedz piedāvājuma nodrošinājumu, kas parakstīts ar drošu elektronisko parakstu, bankas garantijas vai galvojuma apdrošināšana līguma (apdrošināšanas polises) veidā.  9.10. Piedāvājuma maksājuma nodrošinājuma apmērs ir 2000,00 EUR (divi tūkstoši *euro* un 00 centi).  9.11. Piedāvājuma nodrošinājums ir spēkā īsākajā no šādiem termiņiem:  9.11.1. līdz Līguma noslēgšanai;  9.11.2. līdz sešus mēnešus, **skaitot no piedāvājuma iesniegšanas dienas;**  9.11.3. Attiecībā uz pretendentu, kura piedāvājums izraudzīts saskaņā ar piedāvājuma izvēles kritēriju, piedāvājuma nodrošinājums ir spēkā līdz dienai, kad tas iesniedz Līguma nodrošinājumu pēc Līguma noslēgšanas.  9.12. Piedāvājuma nodrošinājuma garantija paredz tā devēja neatsaucamu apņemšanos apmaksāt garantijā minēto summu uz garantijas saņēmēja norādīto kontu pēc atbilstoša garantijas saņēmēja pieprasījuma gadījumos, ja:  9.12.1. pretendents atsauc savu piedāvājumu, kamēr ir spēkā piedāvājuma nodrošinājuma garantija;  9.12.2. pretendents, kura piedāvājums izraudzīts saskaņā ar piedāvājuma izvēles kritēriju, neparaksta Līgumu Pasūtītāja noteiktajā termiņā;  9.12.3. pretendents, kura piedāvājums izraudzīts saskaņā ar piedāvājuma izvēles kritēriju, Pasūtītāja noteiktajā termiņā nav iesniedzis tam Līgumā paredzēto līguma nodrošinājumu.  9.13. Ja kā piedāvājuma nodrošinājums tiek iesniegta apdrošināšanas polise, tai jāpievieno maksājumu apliecinošs dokuments (kopija) par apdrošināšanas prēmijas samaksu pilnā apmērā, un polisei jāatbilst šādiem papildus nosacījumiem:  9.13.1. apdrošinātājs apņemas nekavējoties samaksāt Pasūtītājam pēc pirmā pieprasījuma pilnu piedāvājuma nodrošinājuma summu jebkurā no Nolikuma 9.12.punkta apakšpunktos norādītajiem gadījumiem;  9.13.2. Pasūtītājam nav jāpieprasa piedāvājuma nodrošinājuma summa no pretendenta pirms prasības iesniegšanas apdrošinātājam;  9.13.3. polisei jābūt no pretendenta puses neatsaucamai;  9.13.4. prasības un strīdi, kas saistīti ar šo apdrošināšanas polisi, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.  9.14. Ja kā piedāvājuma nodrošinājums tiek iesniegta bankas garantija, tai jāatbilst šādiem papildu nosacījumiem:  9.14.1. garantijai piemērojami Starptautiskās tirdzniecības palātas (*International Chamber of Commerce* (ICC)) izdotie Vienotie noteikumi par pieprasījuma garantijām (“*Uniform Rules for Demand Guaranties*”, ICC *Publication* No.758), bet attiecībā uz jautājumiem, kurus neregulē minētie Starptautiskās tirdzniecības palātas noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem;  9.14.2. Pasūtītājam nav jāpieprasa piedāvājuma nodrošinājuma summa no pretendenta pirms pieprasījuma iesniegšanas garantijas devējam;  9.14.3. bankas garantijai jābūt no pretendenta puses neatsaucamai.  9.15. Ja piedāvājuma nodrošinājumu iesniedz piegādātāju apvienība, t.sk. personālsabiedrība, piedāvājuma nodrošinājumam jābūt izdotam uz visu personālsabiedrības vai piegādātāju apvienības dalībnieku vārdiem vai uz piegādātāju apvienības pilnvarotā pārstāvja vārda. | SIA "Edukas Latvia" 21.03.2022. iesniegtajā piedāvājumā iekļauts SIA "Edukas Latvia" 21.03.2022. apliecinājums: *“Edukas Latvia SIA valdes locekļi Rasmus Gross un Mart Raadik personā apliecina, ka nodrošinājuma polises no mums neatkarīgu iemeslu dēļ elektroniski parakstītā formātā nav līdz mums nonākusi kaut arī vienošanās ar apdrošināšanas sabiedrību BALTA ir panākta. Nodrošinājuma polisi ar maksājuma uzdevumu apņemamies iesniegt līdz 22.marta pulksten 12.00.”*  Pēc piedāvājumu iesniegšanas termiņa (līdz 21.03.2022. plkst.10) Edukas Latvia" SIA uz Iepirkuma komisijas kontaktpersonas e-pasta adresi 22.03.2022. nosūtīja e-pastu, kuram pievienoti šādi dokumenti:  1) līgumsaistību izpildes garantiju apdrošināšanas POLISE NR. 762711893, derīga **no 22.03.2022**. līdz 20.09.2022.;  2) **22.03.2022.** maksājuma dokuments.  Komisijas ieskatā šajā gadījumā vērā ņemami šādi Iepirkumu uzraudzības biroja lēmumi:   1. 21.09.2017. lēmums Nr.4-1.2/17-301, kurā cita starpā atzīts, ka gadījumā, ja pretendents kopā ar savu piedāvājumu neiesniedz prasīto piedāvājuma nodrošinājumu, kura pieprasīšanas mērķis ir tieši pārliecināties par piedāvājuma spēkā esību, pasūtītājam nav pamatoti piemērot Publisko iepirkumu likuma (turpmāk – PIL) 41.panta sesto daļu, kas paredz, ka, ja pasūtītājs konstatē, ka pieteikumā vai piedāvājumā ietvertā vai kandidāta vai pretendenta iesniegtā informācija vai dokuments ir neskaidrs vai nepilnīgs, tas pieprasa, lai kandidāts vai pretendents, vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, jo **minētā likuma norma ir attiecināma uz pretendentu atlases jeb kvalifikācijas dokumentiem, par kādu savukārt nav atzīstams piedāvājuma nodrošinājums;** 2. 15.06.2020. lēmums Nr.4-1.2/20-101, kurā tika apstrīdēta pasūtītāja rīcību, ļaujot uzvarētājam konstatēto neatbilstību piedāvājuma nodrošinājumā novērst, ļaujot papildināt piedāvājuma nodrošinājumu ar jauniem noteikumiem, kuri sākotnēji tajā netika ietverti, jo tika uzskatīts, ka šāda piedāvājuma nodrošinājuma satura (noteikumu) papildināšana ir vērtējama kā **būtisku grozījumu veikšana, jo šo grozījumu rezultātā tiek būtiski mainītas no šī dokumenta izrietošās juridiskās sekas.**   Nolikuma 11.3. punkts nosaka, ka pretendenta vai tā piedāvājuma neatbilstība kādai no Nolikumā izvirzītajām prasībām vai pieprasītas informācijas vai dokumenta neiesniegšana var būt par pamatu piedāvājuma noraidīšanai. |

|  |  |
| --- | --- |
| Ja piedāvājumu iesniedzis tikai viens piegādātājs, – pamatojums iepirkuma procedūras nepārtraukšanai saskaņā ar šo noteikumu 19. punktu. | Nav attiecināms |
| Lēmuma pamatojums, ja iepirkuma komisija pieņēmusi lēmumu pārtraukt vai izbeigt iepirkuma procedūru | Nav attiecināms |
| Piedāvājuma noraidīšanas pamatojums, ja iepirkuma komisija atzinusi piedāvājumu par nepamatoti lētu | Nav attiecināms |
| Iemesli, kuru dēļ netiek paredzēta elektroniska piedāvājumu iesniegšana, ja pasūtītājam ir pienākums izmantot piedāvājumu saņemšanai elektroniskās informācijas sistēmas | Nav attiecināms |
| Konstatētie interešu konflikti un pasākumi, kas veikti to novēršanai | Nav konstatēti.  Veiktas Publisko iepirkumu likuma III nodaļā paredzētās procedūras |

Komisijas priekšsēdētāja Kristīne Graudumniece

Graudumniece 67026892